राम जाने

राम जाने 1995 में बनी हिन्दी भाषा की फिल्म है। यह राजीव मेहरा द्वारा निर्देशित एक अनाम लड़के (शाहरुख़ ख़ान द्वारा अभिनीत) के बारे में है जो बड़ा होकर एक गैंगस्टर बनता है। बाज़ीगर (1993), डर (1993) और अंजाम (1994) के बाद यह चौथी बार है जब शाहरुख खान ने नकारात्मक भूमिका निभाई है।

संक्षेप 
फ़िल्म के शुरुआत में एक अनाम लड़के को गाँव के अन्य बच्चों के तानों का सामना करना पड़ता है। वह दुखी होकर एक पुजारी से पूछता है कि उसका नाम क्या है, तो पुजारी जवाब देता है "राम जाने"। उसे लड़का अपना नाम मान लेता है। बाद में राम जाने और उसके दोस्त मुरली को एक भ्रष्ट पुलिस अधिकारी, चेवटे (पुनीत इस्सर) द्वारा ट्रेन से चोरी करते हुए पकड़ा जाता है। चेवटे राम जाने को जेल में पीटता है। वर्षों बाद, राम जाने (शाहरुख़ ख़ान) समीर सांवला (टिन्नू आनन्द) के अधीन काम कर रहा है। सांवला की अब पदोन्नत इंस्पेक्टर चेवटे द्वारा हत्या कर दी जाती है। जब राम जाने चेवटे को मारने का प्रयास करता है, तो उसे फिर से जेल में डाल दिया जाता है। जेल से रिहा होने पर, राम जाने को मुरली (विवेक मुशरान) "अपना घर" में ले जाता है। वह बेघरों के लिए बनाया गया एक घर है। मुरली का मानना है कि यह उसे सुधारने का सबसे अच्छा तरीका है। वहां राम जाने की मुलाकात उसकी बचपन की दोस्त बेला (जूही चावला) से होती है, जिससे वह प्यार करता है।

हालाँकि, अपना घर में भी, राम जाने अभी भी एक अपराधी बना हुआ है और यहाँ तक कि छोटे बच्चों को भी अपने नक्शेकदम पर चलने के लिए प्रभावित करता है। फिर चेवटे, अपना घर पहुंचता है और बच्चों में से एक को पीटना शुरू कर देता है। जिसके कारण मुरली और अन्य लोग चेवटे और उसके साथी अधिकारियों पर हमला कर देते हैं। दंगे में एक बच्चे की मौत हो जाती है। मुरली इस त्रासदी के लिए राम जाने को दोषी ठहराता है और राम जाने भाग जाता है। वह बेला को अपने साथ भगाने का प्रयास करता है (क्योंकि उसका मानना ​​है कि वह उससे प्यार करती है), लेकिन वह मना कर देती है। वास्तव में, बेला मुरली से प्यार करती है। मुरली बेला से राम जाने को सुधारने का प्रयास करने के लिए विनती करता है। हालाँकि, उसे सुधारने की कोशिश करते समय, बेला उसके आपराधिक तरीकों के कारण उसे नापसंद करने लगती है। राम जाने का प्रतिद्वंद्वी, भाऊ (गुलशन ग्रोवर) और उसका पूर्व साथी टेक्नीकलर (पंकज कपूर), उसको मारने की साजिश रचते हैं। जब वह उनकी योजना के बारे में सुनता है, तो वह उन दोनों को मार देता है। 

फ़िल्म के अंत में राम जाने को अदालत में ले जाया जाता है जहां वह अपने सभी पापों को कबूल करता है। अदालत फैसला करती है कि उसे मौत की सजा दी जानी चाहिए। मुरली राम जाने से गर्व से न मरने की विनती करता है। इससे बाकी लड़के उसके रास्ते पर नहीं चलना चाहेंगे, लेकिन राम जाने मना कर देता है। अपनी मृत्युदंड के दिन, मुरली और लड़कों को देखते हुए, राम जाने डर का नाटक करता है, रोता है और अपने जीवन के लिए विनती करता है। उसकी मृत्यु के बाद, बेला और मुरली राम जाने का एक पत्र पढ़ते हैं।  उसमें कहा गया था कि वह अपने द्वारा किए गए हर काम के लिए दोषी महसूस करता है और उसने जानबूझकर बेला को उसे छोड़ने और मुरली के पास वापस भेजने की योजना बनाई थी।

मुख्य कलाकार 
 शाहरुख़ ख़ान — राम जाने
 जूही चावला — बेला
 विवेक मुशरान — मुरली
 पंकज कपूर — पन्नू टेक्नीकलर
 पुनीत इस्सर — इंस्पेक्टर चेवटे
 टिन्नू आनन्द — समीर सांवला 
 गुलशन ग्रोवर — भाऊ
 देवेन वर्मा — दद्दू अंकल

संगीत

सन्दर्भ

बाहरी कड़ियाँ 
 

1995 में बनी हिन्दी फ़िल्म
अनु मलिक द्वारा संगीतबद्ध फिल्में